**ОБЩИНСКА ИЗБИРАТЕЛНА КОМИСИЯ – КОСТИНБРОД**

**ПРОТОКОЛ**

**№ 3/ 07.09.2015 г.**

Днес, 07.09.2015 г., се проведе заседание на ОИК – Костинброд.

Заседанието е свикано от Председателя на комисията.

На заседанието присъстват следните членове на ОИК – Костинброд:

1. Георги Стефанов Янев – Председател
2. Светлана Василева Славева – Заместник-председател
3. Елица Стефчева Младенова – Секретар

и членове:

1. Александър Емилов Ненов
2. Василиса Николаева Донкова
3. Мая Пламенова Делчева
4. Анжела Георгиева Рангачева
5. Габриела Антонова Дончева
6. Христо Стоилов Николов

10. Ралица Радославова Гергинова; 11. Ива Цветанова Симеонова; След като констатира, че е налице необходимия кворум за провеждане на

заседанието, председателят на комисията предложи за протоколчик на същото да бъде избрана Елица Стефчева Младенова.

Други предложения не постъпиха. След проведено поименно гласуване, ОИК – Костинброд с единодушие на гласовете

**РЕШИ:**

Избира за протоколчик на заседанието Елица Стефчева Младенова.

Председателят на комисията предложи заседанието да протече при **дневен ред от четири точки**, а именно:

1. Разглеждане на постъпило искане от партия „Герб“ за регистрация на партията за участие в изборите за общински съветници и за кметове на 25.10.2015 година;

2. Вземане на решение за водене на публични регистри.

3. Определяне на функциите и задълженията на позицията „IT специалист“ на Общинска избирателна комисия – Костинброд;

4. Разни.

Предложения за изменения и допълнения на така предложения дневен ред не постъпиха и комисията единодушно

**РЕШИ:**

Приема така предложения дневен ред.

**По точка първа** от дневния ред:

Постъпило е искане за регистрация на политическа партия „ГЕРБ“ за участие в изборите за общински съветници и за кметове на 25 октомври 2015 г. Искането е оформено в три отделни заявления за всеки отделен вид избор, съобразно изискването на чл.147, ал.1 от ИК и указанията на Централната избирателна комисия, дадени в Решение № 1550 –МИ/ 27.08.2015 година, т.III –„Регистрация на партии и коалиции в ОИК“, както следва:

1. Заявление вх.№ Р1 – I -1/ 07.09.2015 година, подписано от упълномощено лице Атанас Стойчев Тенев за участие в изборите за кмет на община;

2. Заявление вх.№ Р1 – II -1/ 07.09.2015 година, подписано от упълномощено лице Атанас Стойчев Тенев за участие в изборите за кметове на кметства;

3. Заявление вх.№ Р1 – III -1/ 07.09.2015 година, подписано от упълномощено лице Атанас Стойчев Тенев за участие в изборите за общински съветници;

Заявленията съдържат необходимите реквизити съгласно разпоредбата на чл.147, ал.4, т.1, т.2 и т.3 от Изборния кодекс.

Към всяко от заявленията са приложени:

1. Удостоверение за регистрация на партия „ГЕРБ“ за участие в изборите за общински съветници и кметове на 25.10.2015 година №1/ 28.08.2015 година на ЦИК;

2. Пълномощно № СО - Г - 078/ 14.08.2015 година от Бойко Методиев Борисов – председател и представляващ политическа партия „ГЕРБ“;

3. Пълномощно № 120/ 17.08.2015 година от Областен координатор на ПП“ГЕРБ“ – Галя Симеонова Георгиева;

Налице са изискванията на чл. 147 от Изборния кодекс и Решение № 1520-МИ от 28.08.2015 г. на ЦИК за регистрация на партии, коалиции, местни коалиции и инициативни комитети в ОИК за участие в изборите за общински съветници и за кметове на 25 октомври 2015 г., за регистрация на партия „ГЕРБ" за участие в изборите за общински съветници и за кметове на 25 октомври 2015 г.

Предвид изложеното и на основание чл. 87, ал. 1, т. 12, във връзка с чл. 147, ал.6 от Изборния кодекс Общинска избирателна комисия –Костинброд, след проведено поименно гласуване, единодушно взе следното

**Р Е Ш Е Н И Е №1:**

**РЕГИСТРИРА партия „ГЕРБ" за участие в изборите за общински съветници и за кметове на 25 октомври 2015 г.**

Наименованието на партията за отпечатване в бюлетината е: ПП“ГЕРБ“, съгласно определеното с Решение № 1553–МИ/ 28.08.2015 година на ЦИК наименование за участие в изборите.

Решението подлежи на оспорване в тридневен срок от обявяването му пред Централната избирателна комисия.

**По точка втора** от дневния ред председателят на комисията докладва, че с Решение № 1552 – МИ от 28.08.2015 година на ЦИК са определени подлежащите на вписване обстоятелства и реда за водене и поддържане на публичните регистри от общинските избирателни комисии при произвеждане на изборите за общински съветници и за кметове на 25.10.2015 година, както и тяхната форма и задължително съдържание. В тази връзка се предлага да се вземе решение за незабавно създаване на предвидените в решението на ЦИК публични регистри, като подлежащите на обявяване в тях обстоятелства надлежно да се вписват незабавно след вземане на съответното решение от ОИК.

Във връзка с гореизложеното и на основание чл.86, във връзка с чл.87, ал. 1, т. 12 – 23 включително, Общинска избирателна комисия – Костинброд, след проведено поименно гласуване, единодушно взе следното

**Р Е Ш Е Н И Е № 2:**

**Незабавно да бъдат създадени на интернет страницата на ОИК – Костинброд следните публични регистри, а именно:**

1. Публичен регистър на партиите;

2. Публичен регистър на коалициите;

3. Публичен регистър на местните коалиции;

4. Публичен регистър на инициативните комитети;

5.Публичен регистър на жалбите и сигналите, подадени до комисията и решенията по тях.

**По точка трета от дневния ред:** Председателят на комисията докладва: Съгласно решение по т.8 от Протокол № 1 / 05.09.2015 година на Общинска избирателна комисия - Костинброд, е взето решение за назначаване на Александър Николов Миланов като специалист – експерт ( IT специалист) към комисията. С писмо изх.№ МИ – 15 – 263/ 04.09.2015 година Централната избирателна комисия уведомява всички ОИК, че същите следва с решение да определят поименно експертите и технически сътрудници – специалисти към ОИК, както и техните функции и срок за изпълнение. Решението се изпраща на кмета на съответната община за сключване на договор. Писмото е получено в ОИК – Костинброд с придружително писмо изх.№37 -00-16/ 07.09.2015 година, поради което е необходимо комисията да определи допълнително функциите и срока за изпълнение на задълженията на IT специалиста към комисията.

След станалите обсъждания и проведено поименно гласуване, на основание чл.78 от Изборния кодекс, Общинска избирателна комисия единодушно взе следното

**Р Е Ш Е Н И Е № 3:**

Определя функциите на Александър Николов Миланов - експерт ( IT специалист) към ОИК - Костинброд, в обем, както следва:

*1. Осигуряване на компютърни конфигурации за нуждите на Общинска избирателна комисия – Костинброд и тяхната ежедневна поддръжка;*

*2. Инсталиране и поддръжка на Windows и на необходимия софтуер за работата на Общинската избирателна комисия;*

*3. Осигуряване на достъп до Интернет;*

*4. Изграждане на защитена локална мрежа за компютрите на Общинска избирателна комисия – Костинброд;*

*5. Инсталиране, конфигуриране и поддръжка на принтер, скенер и копиращо устройство;*

*6. Създаване на е –мейл за нуждите на Общинската избирателна комисия;*

*7. Ежедневно архивиране на работната информация на Общинската избирателна комисия;*

*8. Създаване и поддръжка на сайт на Общинската избирателна комисия.*

*9. Публикуване на информация на сайта на общинската избирателна комисия.*

Определя срок за изпълнение на възложената му работа, считано от датата на назначаване на ОИК до 7 дни от обявяване на изборния резултат от насрочените за 25.10.2015 година местни избори.

**По точка разни:** Председателят на комисията предложи, с цел оптимизиране на техническия документооборот занапред да се прилагат следните принципи при текстовото оформяне и сигнатурата на вземаните решения, а именно:

* След посочване на правните и фактически основания за вземане на съответното решение същото да бъде посочвано в протокола с пореден номер, съответстващ на поредния му номер от приетия в началото на заседанието дневен ред;
* Същият принцип да се счита приложим и по отношение на решенията, взети с предходен протокол от проведеното на 05.09.2015 година заседание на ОИК;

След станалите обсъждания и проведено поименно гласуване, Общинска избирателна комисия – Костинброд единодушно взе следното

**Р Е Ш Е Н И Е № 4:**

При текстовото оформяне на протоколите от проведени заседания на Общинска избирателна комисия – Костинброд занапред всички взети решения да се вписват с пореден номер, съответстващ на поредния им номер по одобрения в началото на всяко заседание дневен ред.

Горният принцип да се счита за приложен и по отношение на взетите до момента решения с протокол от проведеното на 07.09.2015 година първо по ред заседание на ОИК.

Поради изчерпване на дневния ред, заседанието на ОИК – Костинброд беше закрито в 19.00 часа.

Настоящия протокол се изготви и подписа в 2 /два/ еднакви екземпляра.

Присъстващи членове на ОИК:

1. ……………………………………………………
2. ……………………………………………………
3. ……………………………………………………
4. ……………………………………………………
5. ……………………………………………………
6. ……………………………………………………
7. ……………………………………………………
8. ……………………………………………………
9. ……………………………………………………
10. ……………………………………………………
11. ……………………………………………………

Протоколчик на заседанието: ……………………….

/Елица Младенова/

Председател: ………………… Секретар: ……………………

/Георги Янев/ /Елица Младенова/